British Army
<s>British Army (prevedeno: Britanska armija)  je kopnena vojska vid oružanih snaga Ujedinjenog Kraljevstva, zadužena za nacionalnu obranu i ispunjavanje međunarodnih obaveza.</s>

<s>Historija</s>

<s>Anglosaksonska vojska prije Normanskog osvajanje Engleske sastojala se od kraljeve dvorske straže i svih plemića koji su mogli nositi oružje, koji su mogli biti angažirani do najviše dva mjeseca godišnje (fyrd sistem).</s>

<s>Nakon 1066. kad su Normani osvajili Englesku i uveli feudalizam, reorganizirana je i vojska uvođenjem viteške konjice sa pomoćnicima, uz pješadiju i prateće zanatlije.</s>

<s>Napore Stogodišnjog rata (1337-1453) i Ratova dviju ruža (1455.-85.) iznijeli su najvećim najamnici uz pomoć lokalnih milicija.</s><s>Nakon Bitke kod Crécyja 1346. postali su strijelci izuzetno važni, a dugi Velški luk glavna inovacija ratovanja.</s>

<s>Osnivanje</s>

<s>Prvu englesku regularnu vojsku osnovao je Oliver Cromwell 1645. za vrijeme Engleskog građanskog rata.</s><s>Njegova nova vojska bila je vrlo disciplinirana i dobro istrenirana.</s><s>Nakon slamanja cromwellovog  Commonwealtha i restauracije monarhije, - Charles II je 1660. raspustio tu vojsku, a od nje zadržao samo dvorsku brigadu (to je današnja Coldstreamska garda).</s>

<s>Nakon Slavne revolucije (1688.-89.), i donošenja Povelje o pravima (Bill of Rights) - 1689. nadzor nad vojskom povjeren je Engleskom parlamentu, koji je to pravo zadržo do današnjih dana.</s>

<s>Tokom 18. i 19. vijeka, kako je Britanija širila svoje kolonijalno carstvo, rasla je i njena vojska, koja se razvila u efikasnu borbenu silu.</s><s>Britanska armija je oformila brojne stajeće snage po kolonijama i istaknula se za Napoleonskih ratova (1800-15).</s><s>Reforme provedene krajem 19. vijeka imale su za cilj poboljšanje organizacije i efikasnosti armije.</s><s>Između 1905. - 1912. osnovana je Teritorijalna vojska (nakon 1921. preimenovana u Teritorijalnu armiju) i Specijalna rezerva.</s>

<s>Svjetski ratovi</s>

<s>Za vrijeme Prvog svjetskog rata značajno je povećan broj pripadnika Britanske armije, uvođenjem regrutacije, ali je nakon 1919. njihov broj sveden na najmanju moguću mjeru, a regrutacija ukinuta.</s><s>Ona je međutim od jula 1939. ponovno uvedena.</s>

<s>Velike promjene u Britanskoj armiji dogodile su se nakon 1945., kad su trupe raspoređene po inozemstvu vraćene kući,  kako bi koja od britanskih kolonija stekla nezavisnost.</s><s>Vojnici su razmještani po Evropi ili u Nacionalnu gradu.</s><s>Regrutacija je ukinuta 1960. i ponovno je oformljena profesionalna vojska.</s><s>Nakon uvođenja nuklearnog oružja broj pripadnika Teritorijalne armije je radikalno smanjen.</s>

<s>Ministarstvo obrane osnovano je 1964. da upravlja svim oružanim snagama, a od 1972. svi vidovi oružanih snaga stavljeni su pod komandu novosnovanog štaba Zemaljskih snaga Ujedinjenog Kraljevstva (United Kingdom Land Forces).</s><s>Formalno vrhovni komandant Britanske armije je monarh, ali je za nju zapravo odgovoran državni sekretar za obranu, koji za svoj rad odgovora premijeru  i vladi.</s><s>U radu mu pomaže i savjetuje ga šef štaba obrane, sa svoja tri pomoćnika, koji su šefovi grana oružanih snaga.</s>

<s>Nakon završetka Hladnog rata broj vojnika Britanske armije i njezine rezerve je ponovno radiklno smanjen, a provedena je i nova reorganizacija.</s>

<s>Izvori</s>

<s>Vanjske veze</s>

<s>''The British Army</s>

<s>Oružane snage Ujedinjenog Kraljevstva</s>

